stanford-oval/wikipedia huggingface dataset:
บาสตีลล์

| บาสตีลล์ |
| --- | --- |
บาสตีลล์ขณะแสดงสด ที่เทศกาลดนตรีโคอะเชลา ปี ค.ศ. 2014
ข้อมูลพื้นฐาน
ที่เกิด: ลอนดอน, อังกฤษ, สหราชอาณาจักร
แนวเพลง: อินดี้ป็อป อินดี้ร็อก ซินธ์ป็อป
ช่วงปี: ค.ศ. 2010–ปัจจุบัน
ค่ายเพลง: Virgin Capitol

สมาชิก:  แดน สมิธ  ไคล์ ซิมมอนส์  วิลล์ ฟาร์ควอร์สัน  คริส "วูดดี" วูด 

เว็บไซต์: bastillebastille.com
บาสตีลล์ (อังกฤษ: Bastille, เขียน BΔSTILLE) เป็นวงดนตรีจากสหราชอาณาจักร ก่อตั้งในปี ค.ศ. 2010 เดิมเป็นโครงการดนตรีของแดน สมิธ นักร้องนำเพียงคนเดียว ก่อนจะขยายเป็นวงดนตรีที่มีสมาชิกเพิ่มเติมคือไคล์ ซิมมอนส์ (คีย์บอร์ด), วิลล์ ฟาร์ควอร์สัน (กีตาร์เบส) และคริส "วูดดี" วูด (กลองชุด) ชื่อวงมาจากวันเกิดของสมิธ (14 กรกฎาคม) ซึ่งตรงกับวันบัสตีย์ในประเทศฝรั่งเศส
บาสตีลล์เปิดตัวเมื่อเดือนกรกฎาคม ค.ศ. 2010 ด้วยซิงเกิล "Flaws" และ "Icarus" กับค่ายเพลงยังแอนด์ลอสต์คลับและเริ่มเป็นที่รู้จักจากการสนับสนุนของอเล็กซ์ เบเกอร์ พิธีกรรายการวิทยุ จากนั้นพวกเขาได้ออกอีพีแรก Laura Palmer ในปี ค.ศ. 2011 ในปีเดียวกัน บาสตีลล์เซ็นสัญญาเป็นศิลปินในค่ายเวอร์จินเรเคิดส์ ปี ค.ศ. 2013 พวกเขาออกอัลบั้มแรก Bad Blood ที่ขึ้นถึงอันดับที่ 1 ของชาร์ตอัลบั้ม OCC ในสหราชอาณาจักร และอันดับที่ 3 ของชาร์ตอัลบั้มเพลงร็อกของบิลบอร์ด ในอัลบั้มนี้ประกอบด้วยทุกเพลงจากอีพี Laura Palmer และเพลงใหม่หลายเพลง มีซิงเกิลที่เป็นที่รู้จักอย่าง "Bad Blood", "Pompeii" และ "Things We Lost in the Fire" ในปีเดียวกัน พวกเขาออกอัลบั้มแรกของพวกเขาใหม่ในชื่อ All This Bad Blood มีซิงเกิลนำอย่าง "Of the Night" ซึ่งเป็นเพลงแมชอัประหว่างเพลง "The Rhythm of the Night" ของวงโคโรนากับเพลง "Rhythm Is a Dancer" ของวงสแน็ป!
ในปี ค.ศ. 2016 บาสตีลล์ออกอัลบั้มที่สอง Wild World ซึ่งขึ้นถึงอันดับที่ 1 ของชาร์ตอัลบั้ม OCC ในสหราชอาณาจักร และอันดับที่ 4 ของชาร์ตบิลบอร์ด 200 มีซิงเกิลนำอย่าง "Good Grief", "Send Them Off!", "Blame" และ "Glory"
ในปี ค.ศ. 2018 พวกเขาออกซิงเกิล "Quarter Past Midnight" ซึ่งขึ้นถึงอันดับที่ 3 ของชาร์ตเพลงออลเทอร์นาทิฟในสหรัฐ ซิงเกิลนี้เป็นซิงเกิลนำของอัลบั้มที่สาม Doom Days ซึ่งออกจำหน่ายในเดือนมิถุนายน ค.ศ. 2019 ต่อมาในปี ค.ศ. 2021 บาสตีลล์ออกซิงเกิล "Distorted Light Beam" ที่ร่วมเขียนและโปรดิวซ์กับไรอัน เทดเดอร์ นักร้องนำวงวันรีพับลิก ซิงเกิลนี้เป็นซิงเกิลนำของอัลบั้มที่สี่ Give Me The Future ซึ่งออกจำหน่ายในเดือนกุมภาพันธ์ ค.ศ. 2022
สตูดิโออัลบั้ม

Bad Blood (ค.ศ. 2013)
Wild World (ค.ศ. 2016)
Doom Days (ค.ศ. 2019)
Give Me The Future (ค.ศ. 2022)
สมาชิก

แดน สมิธ – ร้องนำ, เปียโน, คีย์บอร์ด (ค.ศ. 2010–ปัจจุบัน)
ไคล์ ซิมมอนส์ – เปียโน, คีย์บอร์ด, ร้องประสาน, กีตาร์เบส, กีตาร์ (ค.ศ. 2010–ปัจจุบัน)
วิลล์ ฟาร์ควอร์สัน – กีตาร์, กีตาร์เบส, ร้องประสาน, เปียโน, คีย์บอร์ด (ค.ศ. 2010–ปัจจุบัน)
คริส "วูดดี" วูด – กลองชุด, เพอร์คัชชัน, ร้องประสาน (ค.ศ. 2010–ปัจจุบัน)
สมาชิก > สมาชิกร่วมทัวร์

ชาร์ลี บานส์ – กีตาร์, เปียโน, คีย์บอร์ด, เครื่องสังเคราะห์เสียง, ร้องประสาน, เพอร์คัชชัน, กีตาร์เบส (ค.ศ. 2015–ปัจจุบัน)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บาสตีลล์
ฮ่องกงดิสนีย์แลนด์รีสอร์ต

| --- | --- |

ปราสาทแห่งความฝันอันมหัศจรรย์ สัญลักษณ์ของฮ่องกงดิสนีย์แลนด์
ชื่อท้องถิ่น: จีน: 香港迪士尼樂園度假區
อุตสาหกรรม: สวนสนุก และสถานพักตากอากาศ
ก่อตั้ง: 12 กันยายน 2005; 19 ปีก่อน (2005-09-12)
สำนักงานใหญ่: เพนนีส์เบย์ เกาะลันเตา ฮ่องกง
บุคลากรหลัก: ไมเคิล มอริอาร์ตี (กรรมการผู้จัดการ)
เจ้าของ: ฮ่องกงอินเตอร์เนชันเนลธีมพาร์ก (ดิสนีย์เอ็กซ์พีเรียนส์)
เว็บไซต์: เว็บไซต์ทางการ
ฮ่องกงดิสนีย์แลนด์รีสอร์ต (จีน: 香港迪士尼樂園度假區; อังกฤษ: Hong Kong Disneyland Resort) เป็นสถานพักตากอากาศที่สร้างขึ้นและเป็นเจ้าของโดยบริษัทฮ่องกงอินเตอร์เนชันแนลธีมพาร์ก, ลิมิเต็ล ที่ร่วมลงทุนโดยรัฐบาลฮ่องกงและบริษัทเดอะวอลต์ดิสนีย์ เปิดอย่างเป็นทางการเมื่อวันที่ 12 กันยายน พ.ศ. 2548 ตั้งอยู่ทางเหนือของเกาะลันเตา บนชายหาดอ่าวเพนนีส์ เป็นสวนสนุกดิสนีย์แห่งที่สองของเอเชียถัดจากโตเกียวดิสนีย์รีสอร์ต
พื้นที่

ฮ่องกงดิสนีย์แลนด์ เป็นสวนสนุกที่ได้รับการออกแบบอิงตามดิสนีย์แลนด์ที่แคลิฟอร์เนีย มีทั้งหมด 7 ธีม
อินสไปเรชันเลก เป็นทะเลสาบเทียมที่สร้างขึ้นเพื่อเป็นที่พักผ่อนหย่อนใจและการชลประทานของรีสอร์ต
พื้นที่ > โรงแรม

มีทั้งหมดสามโรงแรม รวมห้องพักประมาณ  1,750 ห้อง
ฮ่องกงดิสนีย์แลนด์โฮเต็ล
ดิสนีย์ฮอลลีวูดโฮเต็ล
ดิสนีย์เอกซ์พลอเรอร์ลอดจ์
ราคาบัตรเข้าชม

ราคาบัตรจะมี 2 แบบ  (ค่าบัตรรวมค่าเครื่องเล่น)
บัตรแบบ 1 วัน ราคาประมาณ  450  HK$ (ราคาล่าสุด 17/5/13 ) ขึ้นอยู่กับว่าเป็นวันธรรมดา วันหนาแน่น หรือวันพิเศษ เช่นเทศกาลคริสต์มาส ปีใหม่ ตรุษจีน เป็นต้น
บัตรตลอดปี ราคาประมาณ   650 - 1,800  HK$
บัตรเข้าชมสามารถซื้อได้ล่วงหน้าทางเว็บไซต์อย่างเป็นทางการ หรือจะไปซื้อที่ด้านหน้าสวนสนุกก็ได้
เวลาทำการ

เปิดให้บริการทุกวัน โดยเวลาในการเปิดปิดสวนสนุกจะแตกต่างกันไปขึ้นอยู่กับตารางในแต่ละช่วงปีซึ่งสามารถตรวจสอบได้จากหน้าเว็บไซต์ของสวนสนุก โดยทั่วไป จะเปิดตั้งแต่เวลา 10.00 - 20.00 น. ในช่วงเทศกาลที่มีผู้คนคับคั่งอาจให้บริการตั้งแต่เวลา 9.00 - 21.00 น. สามารถซื้อบัตรเข้าสวนสนุกได้ก่อนเวลาสวนสนุกเปิด ทางสวนสนุกอาจงดให้บริการเครื่องเล่นบางรายการซึ่งอยู่ในระหว่างการบำรุงรักษา รวมถึงอาจงดการให้บริการ ถ้าเกิดพายุฝนฟ้าคะนองระดับต่าง ๆ ซึ่งเป็นการประกาศเตือนภัยจากกรมอุตุนิยมวิทยาของฮ่องกง
การเดินทาง

เดินทางได้ทั้งทางรถไฟฟ้า (MTR)โดยลงที่สถานี Disneyland Resort ส่วนการเดินทางโดยรถยนต์   ใช้เวลาเพียง 10 นาทีจากสนามบินนานาชาติฮ่องกง และ 30 นาทีจากตัวเมืองฮ่องกง
บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง

บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (International Statistical Classification of Diseases and Related Health Problems มีชื่อย่อว่า ICD) เป็นรายละเอียดของโรคและการบาดเจ็บต่าง ๆ จัดพิมพ์เผยแผ่โดย องค์การอนามัยโลก และใช้ข้อมูลเป็นสถิติพยาธิภาวะและอัตราตาย จากทั่วโลก มีการแก้ไขปรับปรุงเป็นช่วง ๆ ปัจจุบันได้ทำการจัดพิมพ์ครั้งที่ 11 แล้ว โรคหรือกลุ่มของโรคที่มีความสัมพันธ์กันจะอธิบายด้วยการวินิจฉัยและมีรหัสกำหนดให้เป็นการเฉพาะตั้งแต่ 4-6 หลัก โดยหลักแรกในหมวดที่ 1-9 จะใช้ตัวเลข 1-9 เมื่อเข้าสู่หมวดที่ 10-26 จะใช้เป็นอักษร A-S นอกจากนี้ หมวด V คือSupplementary section for functioning assessment และหมวด X คือ External Cause แล้วจากนั้นจะแยกออกเป็นหมวดหมู่ในหลักถัดไป
ดูเพิ่ม

อาการ
รายชื่ออาการทางการแพทย์
รายการอาการในรหัส ICD-9
รายการอาการในรหัส ICD-10
Diagnostic and Statistical Manual of Mental Disorders
แหล่งข้อมูลอื่น > ICD-8 และฉบับทบทวนก่อนหน้า

ICD-7 Code Listing เก็บถาวร 2009-09-08 ที่ เวย์แบ็กแมชชีน
ICD-8 Code Listing เก็บถาวร 2009-09-09 ที่ เวย์แบ็กแมชชีน
แหล่งข้อมูลอื่น > เว็บไซต์ทางการของ ICD ขององค์การอนามัยโลก

World Health Organization (WHO)
World Health Organization (WHO)
ICD-10 updates World Health Organization (WHO)
ICD-10 Online look up tool on Volume 1 and 3 of the ICD-10 World Health Organization (WHO)
World Health Organization (WHO)
ICD-11 Revision information World Health Organization (WHO)
ICD-11 Revision platform (interactive) World Health Organization (WHO)
แหล่งข้อมูลอื่น > เว็บไซต์ทางการของ ICD-10 และ ICD-9 ฉบับสหรัฐอเมริกา

ICD-9-CM Official homepage at the CDC
แหล่งข้อมูลอื่น > เว็บไซต์ทางการของ ICD-10 ฉบับประเทศไทย

ICD-10-TM Online บัญชีจำแนกโรคระหว่างประเทศ ฉบับประเทศไทย
กลุ่มพัฒนามาตรฐานรหัสด้านสุขภาพ. กลุ่มภารกิจด้านข้อมูลข่าวสารและสารสนเทศสุขภาพ สำนักนโยบายและยุทธศาสตร์ กระทรวงสาธารณสุข
แหล่งข้อมูลอื่น > เว็บไซต์อื่นๆ ของ ICD-10 และ ICD-9

Free ICD-9-CM search and navigate code website for 2009
Free ICD-9-CM Coding software
Installable ICD-10 Search Engine on Volume 1, 2 and 3 - have to pay for full functionality
MS Access MDB file at United States Department of Health and Human Services in the downloads section at the bottom
Free 2008 ICD-9-CM database (not downloadable)
ICD-9-CM search - Search and navigate ICD-9-CM
ICD-9 Search เก็บถาวร 2009-09-07 ที่ เวย์แบ็กแมชชีน for Codes, Diagnosis and Medical Procedures
ICD9-CM Lookup Tool for the BlackBerr
หัวหลุดแฟมิลี่

| หัวหลุดแฟมิลี่ |
| --- | --- |

กำกับ: โก๊ะตี๋ อารามบอย
เขียนบท: จาตุรงค์ มกจ๊ก
นักแสดงนำ: เมทินี กิ่งโพยม จาตุรงค์ มกจ๊ก โก๊ะตี๋ อารามบอย พิมพ์ชนก พลบูรณ์ อาคม ปรีดากุล ศรีพรรณ ชื่นชมบูรณ์ ธีรธร พลบูรณ์ วรินดา ดำรงผล เชาวลิต ศรีมั่นคงธรรม
กำกับภาพ: ปัญญา นิ่มเจริญพงษ์
ผู้จัดจำหน่าย: พระนครฟิล์ม
วันฉาย: 20 พฤศจิกายน พ.ศ. 2551
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
หัวหลุดแฟมิลี่ เป็นภาพยนตร์ไทย ประเภทครอบครัวและเบาสมอง  กำกับการแสดงโดย โก๊ะตี๋ อารามบอย เขียยนบทโดย จาตุรงค์ พลบูรณ์ อำนวยการสร้างโดยค่ายพระนครฟิล์ม เข้าฉายเมื่อวันที่ 20 พฤศจิกายน พ.ศ. 2551 ทำรายได้รวม 5.4 ล้านบาท
นักแสดง

โก๊ะตี๋ อารามบอย แสดงเป็น บราซิล
จาตุรงค์ มกจ๊ก แสดงเป็น ดิ่ง
เมทินี กิ่งโพยม แสดงเป็น กันตา
ศรีพรรณ ชื่นชมบูรณ์ แสดงเป็น เวียงพิงก์
ธีรธร พลบูรณ์ แสดงเป็น  สิงโต
พิมพ์ชนก พลบูรณ์ แสดงเป็น  จับเลี้ยง
อาคม ปรีดากุล แสดงเป็น  สังคม
วรินดา ดำรงผล แสดงเป็น ปิยะนุช
ข้อเท็จจริง

ชื่อเดิมของหัวหลุดแฟมิลี่ คือ ผีหัวขาดภาค 3 โดยผู้เสนอความคิดคือโก๊ะตี๋ อารามบอย ภายหลังได้รับคำแนะนำจากโน้ต เชิญยิ้ม ให้กำกับภาพยนตร์เรื่องนี้หลังจากที่ได้ประชุมและหาข้อตกลงไม่เป็นผลเกี่ยวกับผู้ที่จะมากำกับภาพยนตร์เรื่องนี้
ในเนื้อเรื่องเดิมนั้น ผีหัวขาดภาค 3 จะเป็นภาคต่อของผีหัวขาดภาค 1 และผีหัวขาดภาค 2 แต่เนื่องด้วยความน่ากลัวของฉากสยองขวัญและเนื้อเรื่องที่วนเวียนกับรูปแบบการนำเสนอเดิม ๆ จึงได้เปลี่ยนชื่อและเนื้อเรื่องใหม่ โดย หัวหลุดแฟมิลี่ ไม่เน้นความน่ากลัวสยดสยองแต่เน้นไปทางด้านเนื้อหาครอบครัว และเพิ่มมุขตลกเพื่อให้ผู้ปกครองที่พาลูก-หลานสามารถเข้าชมได้
เทคนิคคอมพิวเตอร์กราฟิกในเรื่องนั้นไม่แนบเนียนและดูคล้ายกับอนิเมะ เนื่องจากเป็นความตั้งใจของผู้กำกับที่ต้องการให้ภาพยนตร์ดูคล้ายกับอนิเมะตลกเบาสมองมากกว่าจะเป็นหนังสยองขวัญ
แต่เดิม นักแสดงที่ถูกวางตัวให้รับบท ดิ่ง และ กันตา คือ สันติสุข พรหมศิริ และ จินตหรา สุขพัฒน์ แต่ได้เปลี่ยนเป็น จาตุรงค์ มกจ๊กและเมทินี กิ่งโพยม แทน เนื่องจากปัญหาด้านคิวการแสดง
ดูเพิ่ม

ผีหัวขาด
ผีหัวขาด 2
แหล่งข้อมูลอื่น

หนังดี
หนังตัวอย่างของภาพยนตร์เรื่อง หัวหลุด แฟมิลี่
เบื้องหลังภาพยนตร์เรื่องหัวหลุดแฟมิลี่
หัวหลุดแฟมิลี่ (2008) ที่สยามโซน
| ด ค กพระนครฟิลม์ |
| --- | --- |
ภาพยนตร์:  ผีหัวขาด (2545)  ดึก ดำ ดึ๋ย (2546)  คนปีมะ (2546)  ผีช่องแอร์ (2547)  ผีหัวขาด 2 (2547)  คนหอนขี้เรื้อน ในคืนเดือนเสี้ยว (2548)  หลวงพี่เท่ง (2548)  เด็กเดน (2548)  เสือภูเขา (2548)  น้ำพริก ลงเรือ (2549)  พระ เด็ก เสือ ไก่ วอก (2549)  ลูกตลกตกไม่ไกลต้น (2549)  มากับพระ (2549)  เปิงมาง กลองผีหนังมนุษย์ (2550)  ชุมทางรถไฟผี (2550)  อีส้ม สมหวัง (2550)  ลิขิตรัก ขัดใจแม่ (2550)  ผีเลี้ยงลูกคน (2550)  ครอบครัวตัวดำ (2550)  เหยิน เป๋ เหล่ เซมากูเตะ (2550)  สวย สิงห์ กระทิง แซ่บ (2551)  ผีตาหวานกับอาจารย์ตาโบ๋ (2551)  คู่ก๊วนป่วนเมษา (2551)  หนุมานคลุกฝุ่น (2551)  หลวงพี่เท่ง 2 รุ่นฮาร่ำรวย (2551)  หัวหลุดแฟมิลี่ (2551)  ปาฏิหาริย์รักต่างพันธุ์ (2551)  ท้าชน (2552)  เชือดก่อนชิม (2552)  แต๋วเตะตีนระเบิด (2552)  อีส้มสมหวัง ชะชะช่า (2552)  หอแต๋วแตก แหกกระเจิง (2552)  ตายโหง (2553)  กองพันครึกครื้น ท.ทหารคึกคัก (2553)  บางระจัน 2 (2553)  เขี้ยวอาฆาต (2553)  เการักที่เกาหลี Sorry ซารังเฮโย (2553)  หลวงพี่เท่ง 3 (2553)  มือปืนดาวพระเสาร์ (2553)  อีเห็ดสดเผด็จศึก (2553)  หอแต๋วแตกแหวกชิมิ (2554)  ศพเด็ก 2002 (2554)  สมอลล์รูกูแนว (2554)  ก้านคอกัด (2554)  เหลือแหล่ (2554)  หมาแก่ อันตราย (2554)  มึงกู เพื่อนกันจนวันตาย (2555)  แก๊งค์ตบผี (2555)  ปล้นนะยะ 2 อั๊ยยยย่ะ (2555)  วงจรปิด (2555)  หอแต๋วแตกแหกมว๊ากมว๊ากกก (2555)  มอ 6/5 ปากหมา ท้าผี (2556)  ตายโหง ตายเฮี้ยน (2557)  มอ 6/5 ปากหมา ท้าแม่นาค (2557)  วัยเป้งง นักเลงขาสั้น (2557)  นะโม OK (2557)  สตรีเหล็ก ตบโลกแตก (2557)  รด.เขาชนผี  (2558)  มอ 6/5 ปากหมา ท้าผี 3 (2558)  เลิฟเฮี้ยวเฟี้ยวต๊อด (2558)  หอแต๋วแตก แหกนะคะ (2558)  ไทยแลนด์โอนลี่ #เมืองไทยอะไรก็ได้ (2560)  ดอกฟ้า_หมาแจ๊ส (2560)  ฮักแพง (2561)  มือปืน/โลก/พระ/จัน 2 (2563)  หลวงพี่กะอีปอบ (2563)  คุณชายใหญ่ (2564)  บักแตงโม (2565)  7 Boy Scouts (2565) 
ภาพยนตร์ชุด:  ผีหัวขาด (2545–47)  หลวงพี่เท่ง (2548–53)  อีส้ม สมหวัง (2550–52)  หอแต๋วแตก (2552–58)  มือปืน/โลก/พระ/จัน (2553–62)  มอ 6/5 ปากหมา ท้าผี (2556–58) 
บุคคลสำคัญ:  มาโนช ธนารุ่งโรจน์  ธนพล ธนารุ่งโรจน์  วิชัย ธนารุ่งโรจน์  วรรณี ธนารุ่งโรจน์ 
ผู้กำกับภาพยนตร์:  บัณฑิต ฤทธิ์ถกล  อุดม อริยอุดมโรจน์  โน้ต เชิญยิ้ม  เทพ โพธิ์งาม  ธนิตย์ จิตนุกูล  พจน์ อานนท์  ยุทธเลิศ สิปปภาค  โย่ง เชิญยิ้ม  โก๊ะตี๋ อารามบอย  โจอี้ บอย  เฉลิม วงศ์พิมพ์  ธีระวัฒน์ รุจินธรรม  มารุต สาโรวาท  พิสุทธิ์ แพร่แสงเอี่ยม  ทิวา เมยไธสง  ธรธร สิริพันธ์วราภรณ์  วิโรจน์ ทองชิว  สุขุม เมธาวนิช  สรัญญา น้อยไทย  ศักดิ์ชัย ศรีบุนนาค  วรพจน์ โพธิเนตร  จิตต์สินธ์ ผ่องอินทรกุล  ธนดล นวลสุทธิ์  ธรรมนูญ สกุลบุญถนอม  ธัญญ์วาริน สุขะพิสิษฐ์  มานุสส วรสิงห์  ชาติชาย เกษนัส  ณัฐพีระ ชมศรี  โสภณ นิ่มอนงค์  วรวุฒิ ชวนอยู่  ปฏิภาณ คณาสารสมบัติ  ธนกร พงษ์สุวรรณ  คมสัน ตรีพงษ์  อัศจรรย์ สัตโกวิท 
ดูเพิ่มเติม:  ธนาซีเนเพล็กซ์  เมโทรโปร-ดิสก์  ตระกูลธนารุ่งโรจน์  ยิ้มแย้ม  ฟิล์ม กูรู  เมโทรฟิล์ม  ทรูไทยฟิล์ม
บัญญัติตะวันตก

สำหรับความหมายอื่น ดูที่ ปรัชญาตะวันตก
“มหาตำราของโลกตะวันตก” (Great Books of the Western World) เป็นความพยายามในการรวบรวมบัญญัติตะวันตกเข้าเป็นชุดเดียวกันที่มีด้วยกันทั้งหมด 60 เล่ม
บัญญัติตะวันตก (อังกฤษ: Western canon) เป็นคำที่หมายถึงตำราที่ถือว่าเป็น “บัญญัติ” หรือ “แม่แบบ” ของวรรณกรรมตะวันตก และที่กว้างกว่านั้นก็จะรวมทั้งศิลปะที่มีอิทธิพลในการเป็นพื้นฐานในการวิวัฒนาการของรูปแบบของวัฒนธรรมตะวันตก งานเหล่านี้เป็นประมวลงานที่ถือว่ามี “คุณค่าอันประมาณมิได้ทางด้านศิลปะ” บัญญัติดังกล่าวมีความสำคัญต่อทฤษฎี “การศึกษาชั่วอมตะ” (Educational perennialism) และ การวิวัฒนาการของ “วัฒนธรรมระดับสูง”
แม้ว่าบัญญัติตะวันตกเดิมจะถือกันว่าเป็นสิ่งสำคัญ แต่กลายมาเป็นหัวข้อที่สร้างความขัดแย้งเพิ่มขึ้นตั้งแต่ครึ่งหลังของคริสต์ศตวรรษที่ 20 ในทางปฏิบัติการโต้แย้งและความพยายามที่จะให้คำนิยามของบัญญัติมักจะลงเอยด้วยรายชื่อหนังสือประเภทต่างๆ ที่รวมทั้ง: วรรณคดีที่รวมทั้ง กวีนิพนธ์, นวนิยาย และ บทละคร, งานเขียนอัตชีวประวัติและจดหมาย, ปรัชญา และประวัติศาสตร์ และหนังสือสาขาวิทยาศาสตร์อีกสองสามเล่มที่ถือว่ามีความสำคัญ
ตัวอย่าง

ตัวอย่างของรายชื่อฉบับย่อของบัญญัติตะวันตกที่ผู้เลือกเห็นว่าเป็นตำราที่สำคัญที่สุดของบัญญัติก็ได้แก่:
Harvard Classics
Great Books
Great Books of the Western World
หลักสูตร Directed Studies ของวิทยาลัยเยล
นอกจากนั้นรายชื่อหนังสือที่ควรอ่านของมหาวิทยาลัยก็ยังเป็นแหล่งที่ใช้เป็นแนวบัญญัติตะวันตกได้ด้วย:
หลักสูตรของวิทยาลัยโคลัมเบีย, มหาวิทยาลัยโคลัมเบีย
รายชื่อหนังสือที่ควรอ่านของวิทยาลัยเซนต์จอห์น, สหรัฐอเมริกา
หลักสูตร Structured Liberal Education ของ มหาวิทยาลัยสแตนฟอร์ด
หลักสูตร “Interdisciplinary Approaches to Western Culture” ของ มหาวิทยาลัยพรินซ์ตัน
หลักสูตรโปรแกรมศิลปศาสตร์ของมหาวิทยาลัยนอเตอร์เดม
รายชื่อตำราที่ยาวกว่าก็ได้แก่:
Loeb Classical Library (โดยนักประพันธ์กรีกและโรมัน)
I Tatti Renaissance Library (โดยนักประพันธ์ของยุคฟื้นฟูศิลปวิทยา)
Everyman's Library (งานเขียนสมัยใหม่)
Penguin Classics
ที่มา

กระบวนการรวบรวมรายชื่อตำรา—นิยามขอบเขตของบัญญัติ—เป็นกระบวนการที่ไม่มีที่สิ้นสุด ความพยายามครั้งสำคัญที่ควรเป็นที่ทราบในโลกของผู้ใช้ภาษาอังกฤษเป็นภาษาพูดก็ได้แก่โครงการ “มหาตำราของโลกตะวันตก” โครงการนี้ทำกันขึ้นราวครึ่งหลังของคริสต์ศตวรรษที่ 20 ที่ขยายออกมาจากหลักสูตรของมหาวิทยาลัยชิคาโก อธิการบดีของมหาวิทยาลัยโรเบิร์ต ฮัทชินส และผู้ร่วมงาน มอร์ติเมอร์ แอดเลอร์ได้สร้างโครงการที่รวบรวมรายชื่อหนังสือที่ควรอ่าน, หนังสือ และ แผนการจัดรายการหนังสือสำหรับสโมสรนักอ่านให้แก่สาธารณชนขึ้น
ความพยายามก่อนหน้านั้น “ฮาร์วาร์ดคลาสสิก” (ค.ศ. 1909) เป็นผลงานของอธิการบดีของมหาวิทยาลัยชาร์ลส์ ดับเบิลยู. อีเลียตของมหาวิทยาลัยฮาร์วาร์ดที่ใช้ปรัชญาเดียวกับทอมัส คาร์ลีลย์ที่ว่า:
ข้อโต้แย้ง

ความคิดเห็นเกี่ยวกับเนื้อหาและสถานะของบัญญัติตะวันตกเป็นเรื่องที่ก่อให้เกิดการโต้แย้งทางการเมืองกันอย่างรุนแรงมาอย่างน้อยก็ตั้งแต่คริสต์ทศวรรษ 1960 โดยเฉพาะในสหรัฐอเมริกา บัญญัติตะวันตกได้รับการโจมตีว่าเป็นหลักสูตรที่เขียนขึ้นส่วนใหญ่โดย “ชายผิวขาวชาวตะวันตกที่หาชีวิตไม่แล้ว” ซึ่งไม่ใช่ผู้ที่เหมาะสมที่จะเป็นผู้แทนของแนวคิดของประชากรกลุ่มอื่นๆ ในสังคมร่วมสมัยรอบโลก แต่แอลแลน บลูมคัดค้านอย่างรุนแรงในหนังสือ “The Closing of the American Mind” (อังกฤษ: “การปิดหูปิดตาของชาวอเมริกัน”) ที่เขียนในปี ค.ศ. 1987 นักเขียนเช่นศาสตราจารย์แฮโรลด์ บลูมแห่งมหาวิทยาลัยเยลก็เช่นกัน ที่ให้เหตุผลสนับสนุนการมีบัญญัติตะวันตกอย่างแข็งขัน โดยทั่วไปแล้วบัญญัติดังกล่าวก็ยังคงเป็นแนวคิดโดยทั่วไปของสถาบันการศึกษาเกือบทุกสถาบัน แต่กระนั้นการโต้เถียงถึงคุณค่าและผลสะท้อนของบัญญัติตะวันตกก็คงยังดำเนินต่อไป
ผู้สนับสนุนบัญญัติกล่าวว่าผู้ค้านมีเหตุผลทางการเมืองแฝงอยู่ และการวัดคุณภาพของงานที่ถือว่าเป็นตัวแทนของบัญญัติตะวันตกเป็นการวัดคุณค่าทางสุนทรียภาพมากกว่าที่จะเป็นคุณค่าทางการเมือง ฉะนั้นการค้านบัญญัติตะวันตกทางด้านการเมืองจึงเป็นการค้านที่ผิดประเด็น
ประเด็นหลักของผู้ค้านบัญญัติวรรณคดีคือปัญหาที่ว่าผู้ใดควรจะมีอำนาจในการเลือกว่าหนังสือเล่มใดมีค่าพอที่จะควรอ่านหรือหรือหนังสือเล่มใดมีคุณค่าไม่เพียงพอแก่การอ่าน
ที่มาของคำว่า “ตะวันตก” ที่หมายถึงภูมิภาคทางภูมิศาสตร์เริ่มใช้กันมาตั้งแต่คริสต์ทศวรรษ 1800 ก่อหน้านั้นชนส่วนใหญ่กล่าวถึงชาติ, ภาษา, บุคคล หรือ ภูมิภาคทางภูมิศาสตร์ต่างๆ แต่จะไม่มีความคิดเกี่ยวกับชาติ “ตะวันตก” เช่นที่ใช้กันในปัจจุบัน แผนที่ที่ใช้กันก็เป็นแผนที่ที่หยาบ ไม่ตรงต่อความเป็นจริง และ ไม่เป็นที่รู้จักกันอย่างแพร่หลายก่อนคริสต์ทศวรรษ 1800 ฉะนั้นการนิยามความแตกต่างทางภูมิภาคและการเมืองจึงเป็นสิ่งที่ยากที่จะทำ มีคนเพียงไม่กี่คนเท่านั้นที่จะมีแผนที่ที่มีคุณภาพ และยิ่งน้อยไปกว่านั้นก็คือผู้ที่ได้มีโอกาสพบปะกับผู้ที่อาศัยอยู่ในดินแดนอันห่างไกล ปรัชญาหรือแนวคิดตะวันตกที่เราทราบกันในปัจจุบันจึงเป็นปรัชญาที่รูปแบบของความคิดที่มาจากคริสต์ทศวรรษ 1800 ถึง 1900 ที่มีรากเหง้าส่วนใหญ่แล้วมาจากยุโรป ความหมายของปรัชญาหรือแนวคิดตะวันตกที่เราทราบเป็นปรัชญาที่มีพื้นฐานมาจากวัฒนธรรมกรีก-โรมัน และ จูเดโอ-คริสเตียน, เรอเนสซองซ์, ยุคเรืองปัญญา และ การแสวงหาอาณานิคม ฉะนั้นคำว่า “แนวคิดตะวันตก” บางครั้งจึงเป็นสิ่งที่มิได้ช่วยให้กระจ่างขึ้นเท่าใดนักหรือกำกวม เพราะอาจจะเป็นการตีความหมายของธรรมเนียมนิยมต่างๆ, กลุ่มการเมืองต่างๆ, กลุ่มศาสนาต่างๆ และ นักเขียนแต่ละคน
อย่างกว้างขวางและแตกต่างกันออกไป แต่ก็มีบ้างที่แนวต่างๆ ดังกล่างก็อาจจะมีความเกี่ยวเนื่องสัมพันธ์กันอยู่บ้าง
งาน

งานที่มักจะถือกันว่าเป็นส่วนหนึ่งของบัญญัติตะวันตกรวมงานนวนิยาย และมหากาพย์, กวีนิพนธ์, ดนตรี, บทละคร และงานวรรณคดีในรูปแบบอื่นของวัฒนธรรมตะวันตก (และเมื่อไม่นานมานี้ก็รวมงานที่ไม่ใช่งานของวัฒนธรรมตะวันตกด้วย) นอกจากนั้นก็ยังรวมงานสารคดีโดยเฉพาะงานทางด้านศาสนา, เทพวิทยา, วิทยาศาสตร์, ปรัชญา, เศรษฐกิจ, การเมือง และ ประวัติศาสตร์
งานเขียนที่กล่าวถึงบัญญัติตะวันตกที่เป็นทั้งงานสนับสนุนและงานคัดค้านก็ได้แก่:
The Western Canon: The Books and School of the Ages โดย แฮโรลด์ บลูม (ISBN 978-1573225144)
Shakespeare: The Invention of the Human โดย แฮโรลด์ บลูม (ISBN 978-1573227513)
The Dead Father โดย Donald Barthelme (ISBN 978-0374529253)
The History of Western Literature โดย Otto Maria Carpeaux (eight volumes, only available in Portuguese)
Debating the Canon: A Reader from Addison to Nafisi โดย Lee Morrissey (ISBN 978-1403968203)
The Oldest Dead White European Males and Other Reflections on the Classics โดย Bernard Knox (ISBN 9780393312331.
ดูเพิ่ม

ประวัติศาสตร์
วรรณคดี
ปรัชญาตะวันตก
แหล่งข้อมูลอื่น

"The English Literary Canon - a work in progress"
"Great Books Lists: Lists of Classics, Eastern and Western"
"Harold Bloom's canon"
Harold Bloom's Western Canon, with links to online texts เก็บถาวร 2017-12-11 ที่ เวย์แบ็กแมชชีน
"Great Ideas" Website
A "Great Books" Website เก็บถาวร 2007-09-27 ที่ เวย์แบ็กแมชชีน
Western Canon Great Books University เก็บถาวร 2017-04-04 ที่ เวย์แบ็กแมชชีน
Columbia College Core Curriculum เก็บถาวร 2008-05-13 ที่ เวย์แบ็กแมชชีน
The World's Greatest Books page at Project Gutenberg of Australia
นาวอะเดย์ส

| นาวอะเดย์ส |
| --- | --- |
นาวอะเดย์สในเดือนเมษายน 2024 จากซ้ายไปขวา: ฮย็อนบิน, ย็อนอู, ซียุน, จินฮย็อก และยุน
ข้อมูลพื้นฐาน
ที่เกิด: โซล ประเทศเกาหลีใต้
แนวเพลง: เคป็อป
ช่วงปี: 2024–ปัจจุบัน
ค่ายเพลง: คิวบ์

สมาชิก:  ฮย็อนบิน  ยุน  ย็อนอู  จินฮย็อก  ซียุน 

เว็บไซต์: www.cubeent.co.kr/nowadays
นาวอะเดย์ส (เกาหลี: 나우어데이즈; อาร์อาร์: Naueodeijeu; เอ็มอาร์: Nauŏdeijŭ; อังกฤษ: Nowadays) เป็นบอยแบนด์เกาหลีใต้ ก่อตั้งโดยคิวบ์เอนเตอร์เทนเมนต์ ในปี 2023 ประกอบด้วยสมาชิกจำนวนห้าคนคือ ฮย็อนบิน, ยุน, ย็อนอู, จินฮย็อก และซียุน พวกเขาเปิดตัวเมื่อวันที่ 2 เมษายน 2024 ด้วยอัลบั้มซิงเกิลที่ใช้ชื่อเดียวกัน Nowadays
ชื่อ

ชื่อวงแสดงถึงความปรารถนาอันแรงกล้าที่จะสร้างความสนใจต่อสาธารณชนและแฟนๆ เกี่ยวกับ "Now" และมีความทะเยอทะยานอย่างกล้าหาญที่จะสร้างความทรงจำพิเศษสำหรับ "Days" ที่วงจะสร้างร่วมกันในอนาคต
ประวัติ > 2019–2023: ก่อนเปิดตัวและการก่อตั้ง

ในปี 2019 ฮย็อนบินได้เข้าร่วมรายการเรียลลิตี้โชว์เซอร์ไวเวิลของเอ็มเน็ต ที่ชื่อว่า พรอดิวซ์เอ็กซ์ 101 ซึ่งเขาถูกคัดออกในตอนที่ 11 และได้อันดับที่ 30 โดยรวม
เมื่อวันที่ 30 ตุลาคม 2023 คิวบ์เอนเตอร์เทนเมนต์ ได้ประกาศว่าพวกเขามีแผนที่จะเปิดตัวบอยแบนด์ใหม่ซึ่งประกอบด้วยสมาชิก 5 คนในไตรมาสแรกของปี 2024
ในวันที่ 9 พฤศจิกายน 2023 ได้รับการยืนยันแล้วว่าฮย็อนบินจะเดบิวต์ในบอยแบนด์ใหม่ของคิวบ์
ประวัติ > 2024–ปัจจุบัน: การเตรียมการและการเปิดตัว

ในวันที่ 4 มีนาคม คิวบ์ได้เปิดตัว นาวอะเดย์ส อย่างเป็นทางการและเปิดบัญชีโซเชียลมีเดียของพวกเขา พวกเขายังได้ปล่อยวิดีโอชื่อว่า "Now, A _____ Days" ซึ่งมีคำว่า: "Now, A", "Days", "Curious", "Dreamy" และ "Youthful" ซึ่งเป็นการใบ้ถึงแนวคิดและธีมของกลุ่ม ในวันที่ 7 มีนาคม สมาชิกทั้งห้าคนได้รับการแนะนำอย่างเป็นทางการต่อสาธารณชน ในวันที่ 13 มีนาคม นาวอะเดย์ส ได้ปล่อยโลโก้เคลื่อนไหวสำหรับอัลบั้มซิงเกิลเปิดตัวที่ใช้ชื่อเดียวกัน ในวันที่ 19 มีนาคม นาวอะเดย์ส ได้ปล่อยวิดีโอการแสดงสำหรับเพลง "Now" ซึ่งจะรวมอยู่ในอัลบั้มซิงเกิลเปิดตัวของพวกเขา
ในวันที่ 2 เมษายน นาวอะเดย์ส ได้เปิดตัวอย่างเป็นทางการด้วยอัลบั้มซิงเกิลที่ใช้ชื่อเดียวกับวงและซิงเกิลนำ "OoWee" พร้อมกับมิวสิกวิดีโอ พวกเขายังได้จัดงานแถลงข่าวและงานแฟนโชว์ที่ Blue Square Mastercard Hall ในฮันนัมดง เขตยงซัน กรุงโซล ในช่วงบ่ายและช่วงเย็นของวันเดียวกันตามลำดับ
ในวันที่ 11 กรกฎาคม นาวอะเดย์ส ได้ประกาศบนบัญชีโซเชียลมีเดียของพวกเขาว่าพวกเขาจะปล่อย "Rainy Day" (2024 Remake ver.) ซึ่งเป็นซิงเกิลดิจิทัลรีเมคของ "On Rainy Days" ของไฮไลต์ ในวันที่ 16 กรกฎาคม และฮุย จากเพนตากอน ได้มีส่วนร่วมในการผลิตเพลงโดยรวมซึ่งรวมถึงการเขียนเนื้อเพลงและแต่งเพลง
ภาพลักษณ์สาธารณะ

นาวอะเดย์สมีการส่งเสริมแนวเพลงของตนเองที่เรียกว่า Days pop และมุ่งเป้าไปที่แฟนเพลงทั่วโลกที่จะแพร่กระจายไปทั่วชีวิตประจำวันของทุกคน
สมาชิก

ฮย็อนบิน (현빈) – หัวหน้าวง
ยุน (윤)
ย็อนอู (연우)
จินฮย็อก (진혁) – แร็ปเปอร์
ซียุน (시윤)
ผลงานเพลง > อัลบั้มเดี่ยว

| ชื่อ | รายละเอียด | อันดับชาร์ตสูงสุด> KOR  | ยอดขาย |
| --- | --- | --- | --- |
| Nowadays |  วางจำหน่าย: 2 เมษายน 2024  สังกัด: คิวบ์เอนเตอร์เทนเมนต์  รูปแบบ: CD, ดาวน์โหลดดิจิทัล, สตรีมมิ่ง รายชื่อเพลง "Now"  "OoWee"  "Ticket"  | 10 |  KOR: 41,808 |
แหล่งข้อมูลอื่น

เว็บไซต์ทางการ
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์ 
โลโก้อย่างเป็นทางการในปัจจุบัน
นาวอะเดย์สการเปิดตัวครั้งแรกในเดือนเมษายน 2024
บอบแคต

| บอบแคต |
| --- | --- |

บอบแคตที่โอเรกอนตะวันออก
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
สกุล:: Lynx
สปีชีส์:: L.  rufus
ชื่อทวินาม
Lynx rufus (Schreber, 1777)


แผนที่แสดงการกระจายพันธุ์
ชื่อพ้อง
 Felis rufus Schreber
บอบแคต (อังกฤษ: Bobcat; ชื่อวิทยาศาสตร์: Lynx rufus) เป็นสัตว์เลี้ยงลูกด้วยนมชนิดหนึ่ง จำพวกแมวป่า พบกระจายพันธุ์ในทวีปอเมริกาเหนือ
จัดอยู่ในสกุลเดียวกับลิงซ์ ซึ่งเป็นแมวป่าชนิดที่พบได้ในทวีปยุโรป มีรูปร่างและลักษณะคล้ายกับลิงซ์ชนิดอื่น  ๆ แต่บอบแคตมีขนาดลำตัวที่เล็กกว่า มีขาสั้นเหมือนแมวบ้าน ลำตัวล่ำสัน ขนปุยมีสีแต้มเป็นลายจุด พบกระจายพันธุ์ในทวีปอเมริกาเหนือ โดยเฉพาะบริเวณที่หนาวเย็นแถบตอนเหนือสุดของสหรัฐอเมริกาติดกับแคนาดา และพบได้จนถึงเม็กซิโก เป็นสัตว์ที่ปรากฏมีขึ้นบนโลกเมื่อ 1.8 ล้านปีก่อน และแบ่งออกได้เป็น 13 ชนิดย่อย
บอบแคต ไม่ได้เป็นสัตว์ที่อยู่ในสถานะใกล้สูญพันธุ์หรือถูกคุกคามแต่ประการใด แต่ทว่าในบางรัฐของสหรัฐอเมริกาและเม็กซิโกมีกฎหมายคุ้มครองอยู่ จำนวนประชากรของบอบแคตในปัจจุบันคาดว่ามีถึง 3,600,000 ตัว โดยเพิ่มขึ้นอย่างเสถียรในช่วง 4 ทศวรรษที่ผ่านมา ทั้งนี้เชื่อว่า คงเป็นเพราะสภาพอากาศที่อุ่นขึ้นทำให้ไม่ต้องหาอาหารอย่างยากลำบากเหมือนในอดีต กอรปกับการไล่ล่าที่ลดลง ซึ่งผลกระทบของการเพิ่มขึ้นอย่างมากของบอบแคตนั้นส่งผลให้เกิดเป็นภาวะสัตว์รังควาญขึ้นมา โดยในบางชุมชนอาจพบบอบแคตเดินอยู่บนท้องถนน หรือไล่จับสัตว์เล็ก ๆ ในสวนหลังบ้านกินเป็นอาหารได้ หรืออาจคุกคามต่อปศุสัตว์หรือสัตว์เลี้ยง ซึ่งพฤติกรรมเช่นนี้ผิดแผกไปจากแมวป่าชนิดอื่น ๆ ที่มักขี้อาย และอยู่อย่างสันโดษ